న్యూఢిల్లీ, అక్టోబరు 3 (ఆంధ్రజ్యోతి): ఓబీసీ వర్గీకరణపై లోతుగా అధ్యయనం చేసి ప్రభుత్వానికి సరైన గణాంకాలతో కూడిన నివేదికను అందజేస్తామని ఓబీసీ రిజర్వేషన్ల వర్గీకరణ కమిటీ చైర్పర్సన్, ఢిల్లీ హైకోర్టు మాజీ ప్రధాన న్యాయమూర్తి జస్టిస్ రోహిణి అన్నారు. మంగళవారం ఢిల్లీలో మాట్లాడిన ఆమె అన్ని రాష్ట్రాల్లో పర్యటించి ఆయా వర్గాల ప్రజలు, రాష్ట్ర ప్రభుత్వాల అభిప్రాయాలను తీసుకుంటామని తెలిపారు. మండల్ కమిషన్ ద్వారా ఓబీసీలకు రిజర్వేషన్ వచ్చి 30ఏళ్లు గడిచినా లబ్ధి జరగడం లేదని, ప్రజల్లో అవగాహన పెరిగి కొన్ని వర్గాల్లో అసంతృప్తి నెలకొందని జస్టిస్ రోహిణి తెలిపారు. 3రోజుల్లో బాధ్యతలు స్వీకరిస్తానని ఆమె వెల్లడించారు.
newdhilly, aktobaru 3 (aandhrajyoti): obic vargeekaranapai lothugaa adhyayanam chesi prabhutvaaniki saraina ganaamkaalato kuudina nivedikanu andajestamani obic reservationla vargeekarana commity chairparson, dhilli hycortu maji pradhaana nyaayamuurti justis rohini annaru. mangalavaaram dhilleelo matladina aame anni rashtrallo paryatinchi aayaa vargala prajalu, rashtra prabhutvaala abhipraayaalanu teesukuntaamani telipaaru. mandal kamishan dwara obiseelaku reservation vachi 30ellu gadichina labdhi jaragadam ledani, prajallo avagaahana perigi konni vargaallo asantrupti nelakondani justis rohini telipaaru. 3rojullo baadhyatalu sweekaristaanani aame velladinchaaru.